
DOBROVOLJNO CIJEPLJENJE DJECE PROTIV COVID-19 U DOBI 121 
VISE GODINA 


Za cijepljenje djece u dobi 12 i više godina registrirana su dva cjepiva protiv 
COVID-19: 


* _ Comirnaty proizvođača Pfizer-BioNTech 
. Spikevaxproizvođača Moderna. 


Oba cjepiva sadrže i temelje se na mehanizmu djelovanja jednolančane 
glasničke RNA: mRNA cjepiva. 


Djeca imaju znatno manji rizik od teških oblika bolesti i smrti od COVID-19 
nego odrasli. No, tijekom školske godine nužna su okupljanja i grupiranja 
djece i mladih, što povećava rizik za širenje bolesti COVID-19. Omjer koristi i 
rizika cijepljenja djece u dobi 12 i više godina je povoljan, a snažnije 
preporučujemo cijepljenje djece koja pripadaju sljedećim skupinama: 


1. Djeca i mladi koji zbog kronične bolesti ili terapije imaju povećan rizik 
od težih oblika bolesti COVID-19. Bolesti i zdravstvena stanja koja 
mogu povećati rizik za teže oblike bolesti COVID-19 navedena su na 
poveznici: https://www.hzjz.hr/wp- 
content/uploads/2020/03/Bolesti_i_stanja_s_povecanim_rizikom_02_09 
_2020.pdf 

2. Djeca i mladi koji dijele kućanstvo s osobama koje boluju od 
kroničnih bolesti koje uvećavaju rizik za razvoj težih oblika bolesti 
COVID-19. Posebno ako se radi o članovima kućanstva koji zbog 
zdravstvenih kontraindikacija ili dobi (jer su mlađi od 12 godina) ne 

mogu biti cijepljeni, te kada je riječ o teško imunokompromitiranim 
članovima kućanstva neovisno jesu li cijepljeni, jer se kod njih očekuje 
slabije stvaranje zaštite nakon cijepljenja. 


3. Učenici završnih razreda srednjih škola, uzimajući u obzir: 

. zaovu dob uobičajene kontakte s više osoba, 

e _ izazove organiziranja važnih životnih događaja poput državne mature, 
završnih ispita, prijemnih ispita, maturalnog putovanja, maturalne 
večere, norijade, proslave osamnaestog rođendana te 

* važnost sudjelovanja na nastavi u učionici u što većem opsegu s 
obzirom da se radi o ključnoj točci (prekretnici) u obrazovanju. 


4. Učenici određenih srednjih škola tijekom kojih učenici imaju: 

* praktične oblike nastave koji podrazumijevaju kontakt s većim brojem 
ljudi poput zdravstvenih, ugostiteljskih, turističkih, trgovačkih, uslužnih i 
drugih smjerova obrazovanja, 

e _ terenske i izvanučioničke oblike nastave koji uključuju kolektivni 
smještaj i boravak učenika. 


5. Djeca/učenici smješteni u učeničkim domovima i u drugim oblicima 
kolektivnog smještaja. 


Nadalje, cijepljenje preporučujemo svoj djeci i mladima u dobi 12 i više 
godina. Za dob nižu od 12 godina za sada nije registrirano niti jedno 
cjepivo, zbog čega se djeca mlađa od 12 godina ne mogu cijepiti. 


ORGANIZACIJA CIJEPLJENJA: 
Cijepljenje sve djece i mladih u dobi 12 i više godina je dobrovoljno. 


Djeca odnosno njihovi roditelji za cijepljenje protiv COVID-19 trebaju se javiti 
nadležnom školskom liječniku, a mogu se koristiti i sve druge dostupne 
mogućnosti: punktovi za cijepljenje bez najavljivanja (popisi su objavljeni na 
mrežnim stranicama zavoda za javno zdravstvo), izabrani liječnik obiteljske 
medicine i sl. 


Ravnatelji svih srednjih škola, a posebno ravnatelji srednjih škola u kojima se 
provode programi za koje je nužno omogućiti povećanu razinu sigurnosti od 
zaraze (programi iz točke 4.), kao i ravnatelji učeničkih domova trebaju se 
javiti nadležnom školskom liječniku odnosno zavodu za javno zdravstvo radi 
organizacije dobrovoljnog cijepljenja. 

Učenici cijepljenju pristupaju sami uz pisanu suglasnost roditelja/skrbnika (str. 
4.) ili u pratnji roditelja/skrbnika, sukladno želji, odluci i mogućnostima 
roditelja/skrbnika i djeteta. Dolazak roditelja/skrbnika posebno potičemo ako 
oni sami još nisu cijepljeni, kako bi se cijepili zajedno sa svojom djecom. 
Punoljetni učenici mogu sami donijeti odluku o cijepljenju te se smatra da su 
suglasni s cijepljenjem svojim dolaskom/pristupanjem cijepljenju. 


NUSPOJAVE CIJEPLJENJA | CJEPIVA: 


Najčešće nuspojave koje se mogu javiti su blage i prolazne te nastaju zbog 
uboda na mjestu primjene i reakcije na stvaranje protutijela, a prolaze i bez 
posebnog liječenja, najčešće unutar 1-2 dana: 

e Lokalne: bol, crvenilo, oteklina na mjestu primjene cjepiva 


vaza 


Zabilježeni su vrlo rijetki slučajevi miokarditisa i perikarditisa (upale srčanog 
mišića i srčane ovojnice) u adolescenata i mladih odraslih osoba i to češće 
nakon primanja druge doze jednog od dva mRNA cjepiva protiv COVID-19, 
Ptizer-BioNTech ili Moderna. Procjene učestalosti miokarditisa i perikarditisa 
razlikuju se ovisno o izvoru. Trenutno raspoloživi podaci za Sjedinjene 
Američke Države govore o 75 slučaja na milijun primijenjenih doza, dok je 
najveći rizik procijenjen na do 200 slučaja na milijun cijepljenih muških 
adolescenata u dobi 16 i 17 godina. lako su neki slučajevi 
miokarditisa/perikarditisa združenih s cijepljenjem zahtijevali skrb u 
intenzivnoj njezi, prema za sada dostupnim podacima, a temeljenim na 
kratkom razdoblju praćenja, u većine osoba dolazi do povlačenja znakova 
bolesti i oporavka konzervativnim liječenjem. Podaci o mogućim dugoročnim 
posljedicama kao i o mehanizmu kojim cjepivo može uzrokovati miokarditis i 
perikarditis nisu još uvijek poznati. Američka agencija za lijekove i hranu 
(FDA) i Europska agencija za lijekove (EMA) zaključuju da koristi primjene 
dvije doze cjepiva premašuju rizik miokarditisa i perikaridtisa u svim dobnim 
skupinama uključujući muške adolescente u dobi 16 i 17 godina. 

Detalje o cjepivima možete pronaći u sažecima opisa svojstava lijeka: 
Cjepivo Comirnaty protiv COVID-19 (mRNA, modificiranih nukleozida), 
proizvođač BioNTech/Pfizer: 


https://www.ema.europa.eu/en/documents/product-information/comirnaty- 
epar-product-information_hr.pdf 

Cjepivo Spikevax protiv COVID-19 (mRNA, modificiranih nukleozida), 
proizvođač MODERNA: https://www.ema.europa.eu/en/documents/product- 
information/spikevax-previously-covid-19-vaccine-moderna-epar-product- 
information_hr.pdf 

Poziv na dobrovoljno cijepljenje učenica i učenika protiv bolesti COVID-19 i informirani pristanak roditelja 


Što je COVID-19? 

COVID-19 je zarazna bolest uzrokovana koronavirusom SARS- 
CoV-2. Većina zaraženih ima blagu do umjerenu respiratornu 
bolest i oporavlja se bez posebnog liječenja. Međutim, svatko 
se može zaraziti, teško razboljeti ili umrijeti od COVID-19 u bilo 
kojoj dobi. Stariji ljudi i oni s kroničnim bolestima poput 
srčanožilnih bolesti, dijabetesa, kronične respiratorne bolesti 
ili raka imaju veću vjerojatnost da će razviti tešku bolest. Virus 
se širi iz usta ili nosa zaražene osobe malim česticama dok 
osoba kašlje, kiše, govori, pjeva ili diše. Cijepljenje je najbolja 
zaštita. 

Cjepivo protiv COVID-19 

Za cijepljenje djece u dobi 12 i više godina registrirana su dva 
cjepiva protiv COVID-19: Comirnaty proizvođača Pfizer- 
BioNTech i Spikevax proizvođača Moderna. Oba cjepiva 
sadrže i temelje se na mehanizmu djelovanja jednolančane 
slasničke RNA: mRNA cjepiva. Detalje o cjepivima možete 
pronaći u Sažecima opisa svojstava lijeka objavljenim na 
mrežnim stranicama Europske agencije za lijekove (EMA): 
djelotvornost cjepiva Comirnaty u sprječavanju prve pojave 
bolesti COVID-19 nakon 7 dana poslije 2. doze u usporedbi s 
placebom iznosila je 94,6%; djelotvornost cjepiva Spikevax u 
sprječavanju bolesti COVID-19, bez obzira na prethodnu 
infekciju, od 14 dana nakon 2. doze bila je 93.6%. 

Kome preporučujemo cijepljenje protiv COVID-19? 

Djeca imaju znatno manji rizik od teških oblika bolesti i smrti 
od COVID-19 nego odrasli. No, tijekom školske godine nužna 
su okupljanja i grupiranja djece i mladih, što povećava rizik 
za širenje bolesti COVID-19. Omjer koristi i rizika cijepljenja 
djece je povoljan. Cijepljenje preporučujemo svoj djeci u dobi 
12 i više godina. Snažnije preporučujemo cijepljenje djece 
koja pripadaju sljedećim skupinama: 1. Djeca i mladi koji 
zbog kronične bolesti ili terapije imaju povećan rizik od težih 
oblika bolesti COVID-19; 2. Djeca i mladi koji dijele 
kućanstvo s osobama koje boluju od kroničnih bolesti koje 
uvećavaju rizik za razvoj težih oblika bolesti COVID-19, 
posebno ako se radi o imunokompromitiranim članovima 
kućanstva; 3. Učenici završnih razreda srednjih škola, 
uzimajući u obzir organiziranje važnih događaja poput 
završnih ispita, prijemnih ispita, državne mature (pozitivni ne 
mogu pristupiti ispitu) te maturalnog putovanja, maturalne 
večere,  norijade, proslave osamnaestog rođendana 
(pozitivni i u samoizolaciji ne mogu sudjelovati), te važnost 
sudjelovanja na nastavi u učionici jer cijepljeni ne podliježu 
samoizolaciji; 


4. Učenici određenih srednjih škola s praktičnim oblicima 
nastave uz kontakt s većim brojem ljudi poput zdravstvenih, 
ugostiteljskih, turističkih, trgovačkih, uslužnih i drugih smjerova 
obrazovanja, kao i kod terenskih i izvanučioničkih oblike 
nastave; 5. Djeca/učenici smješteni u učeničkim domovima i u 
drugim oblicima kolektivnog smještaja. 

Neke se osobe ne bi trebale cijepiti cjepivom protiv COVID-19 
ili je cijepljenje potrebno odgoditi 

* Osobe koje su imale reakciju opasnu po život na bilo koju 
komponentu cjepiva protiv COVID-19 ili na prethodnu dozu 
cjepiva protiv COVID-19, ne smiju primiti ovo cjepivo. * Osobe 
koje imaju blage znakove bolesti u trenutku cijepljenja mogu se 
cijepiti. Kod ozbiljnije bolesnih osoba treba odgoditi cijepljenje 
dok ne ozdrave. 

Koji su rizici cijepljenja? 

Ovo je cjepivo u upotrebi širom svijeta i pokazalo se 
sigurnim. Najčešće nuspojave koje se mogu javiti su blage i 
prolazne te nastaju zbog uboda na mjestu primjene i reakcije na 
stvaranje protutijela, a prolaze i bez posebnog liječenja, 
najčešće unutar 1-2 dana. Ipak, bilo koji lijek može uzrokovati 
ozbiljan problem poput teške alergijske reakcije. Međutim, rizik 
razvoja ozbiljne nuspojave nakon primjene bilo kojeg cjepiva je 
izuzetno malen, a životno ugrožavajuće reakcije nakon 
cijepljenja su vrlo rijetke. U slučaju razvoja takvih reakcija, koje 
se obično dogode u roku od nekoliko minuta do nekoliko sati 
nakon cijepljenja, neophodno je zatražiti liječničku pomoć. 
Zabilježeni su vrlo rijetki slučajevi miokarditisa i perikarditisa 
(upale srčanog mišića i srčane ovojnice) u adolescenata i mladih 
odraslih osoba i to češće nakon primanja druge doze jednog od 
dva mRNA cjepiva protiv COVID-19, Pfizer-BioNTech__ ili 
Moderna. Procjene učestalosti miokarditisa i perikarditisa 
razlikuju se ovisno o izvoru. Trenutno raspoloživi podaci za 
Sjedinjene Američke Države govore o 75 slučaja na milijun 
primijenjenih doza, dok je najveći rizik procijenjen na do 200 
slučaja na milijun cijepljenih muških adolescenata u dobi 16i17 
godina. lako su neki slučajevi miokarditisa/perikarditisa 
združenih s cijepljenjem zahtijevali skrb u intenzivnoj njezi, 
prema za sada dostupnim podacima, a temeljenim na kratkom 
razdoblju praćenja, u većine osoba dolazi do povlačenja 
znakova bolesti i oporavka konzervativnim liječenjem. Podaci o 
mogućim dugoročnim posljedicama kao i o mehanizmu kojim 
cjepivo može uzrokovati miokarditis i perikarditis nisu još uvijek 
poznati. Američka agencija za lijekove i hranu (FDA) i EMA 
zaključuju da koristi primjene dvije doze cjepiva premašuju rizik 
miokarditisa i  perikaridtisa u svim dobnim skupinama 
uključujući muške adolescente u dobi 16 i 17 godina. 


Cijepljenje provodi nadležni školski liječnik kojemu se možete obratiti za sve dodatne informacije: 


INFORMIRANI PRISTANAK ZA CIJEPLJENJE PROTIV BOLESTI COVID-19: Ovime potvrđujem da sam upoznat/a s očekivanom 
djelotvornošću i mogućim nuspojavama cjepiva protiv COVID-19. Također, ovim potvrđujem da sam suglasan/na sa 


cijepljenjem. 


Ime i prezime učenice/ka koja/i će se cijepiti 


Potpis roditelja/staratelja, mjesto i datum _.................. 


Učenici cijepljenju pristupaju sami s ovom pisanom suglasnosti roditelja/skrbnika ili u pratnji roditelja/skrbnika, sukladno želji 
roditelja/skrbnika. Punoljetni učenici mogu sami odlučiti o cijepljenju te se smatra da su suglasni s cijepljenjem svojim 
dolaskom/pristupanjem cijepljenju. Molimo da učenica/k sa sobom ponese zdravstvenu iskaznicu i iskaznicu o cijepljenju, med. 
dokumentaciju ukoliko boluje od kakvih bolesti, uzima lijekove ili je bilo na operativnom zahvatu. Sve napomene liječniku 


možete napisati ovdje: 

